Source: http://ugyvedforum.hu/cikkek/2018/02/a-legnagyobb-feladat-iden-az-uj-eljarasi-kodexek-alkalmazasa-lesz-jelezte-a-kuria-elnoke
Timestamp: 2019-11-19 14:47:10+00:00

Document:
​A legnagyobb feladat idén az új eljárási kódexek alkalmazása lesz - jelezte a Kúria elnöke | Ügyvédfórum - 2018.02.07
Az év elején hatályba lépett polgári és közigazgatási, valamint a nyáron életbe lépő büntetőeljárási kódex alkalmazása lesz idén a legnagyobb feladat a bíróságok számára - mondta a Kúria elnöke a legfelsőbb bírói fórum teljes ülésén, január 29-én.
A politikai reakciókat visszafogottsággal kezeli majd a Kúria
Dr. Darák Péter 2018 jelentős kihívásai között nevezte meg az áprilisi országgyűlési választásokat. A várhatóan mintegy 200-300 jogorvoslat elbírálásában az ítélőtáblákról berendelt 15 bíró is segítséget nyújt majd. Az egyes bírói döntésekre érkező politikai célzatú, nyilvános reakciókat az eddigiekhez hasonló visszafogottsággal kezeli majd a Kúria - jegyezte meg.
Tavalyi kiemelt ügyek, köztük a tao nyilvánossága
A Kúria tavalyi döntései közül a főbíró kiemelte egyebek között a tao - társasági adókedvezmény - nyilvánosságával kapcsolatos határozatokat, a jogos védelemmel összefüggő ügyekben - például egy motoros rabló halálával végződő esetben - született felmentő ítéleteket és az 1956 utáni perek közül 14 semmisségéről szóló kúriai határozatokat.
Várható a választási és népszavazási ügyek joggyakorlat elemzése is
Hiányos a nemzetközi bíróság döntéseinek helyi, nemzeti végrehajtása
Az Emberi Jogok Európai Bíróságával kapcsolatban dr. Darák Péter a dán miniszterelnök előadására hivatkozva felvetette, hogy hiányos a nemzetközi bíróság döntéseinek helyi, nemzeti végrehajtása, a strasbourgi bíróság az ítélkezése alapjául szolgáló egyezmény értelmezésekor túlságosan kiterjesztően jár el, továbbá a rendkívül nagy ügyteher miatt előfordul, hogy négy-öt évig is eltart egy emberi jogi jogsértés orvoslása.

References: Kúria 
 Kúria 
 Kúria

 Kúria 
 Kúria 
 bíróság 
 bíróság 
 bíróság